
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 59
                                                                 din 9 aprilie 2019
privind mandatarea Direcției de Asistență Socială Sighișoara pentru organizarea și realizarea   

         activităților de contractare de servicii sociale

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 9.644/I/2/04.04.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând Hotărârea Consiliului Local Sighișoara nr. 84/29.03.2018 privind înființarea Direcției de Asistență Socială Sighișoara, cu personalitate juridică, în subordinea Consiliului Local Sighișoara, precum și aprobarea Organigramei și a Statului de funcții ale acesteia;

Având în vedere prevederile art. 65 din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile art. 4 alin. (1) și art. 7 alin. (1) din Legea nr. 98/2016 privind achiziţiile publice, cu modificările şi completările ulterioare;

Ținând cont de prevederile legale în materie, respectiv de cele ale:

-  Legii nr. 292/2011, Legea asistenţei sociale, cu modificările şi completările ulterioare;

            -  Legii nr. 197/2012 privind asigurarea calităţii în domeniul serviciilor sociale, cu modifică-
rile şi completările ulterioare;

            - H.G. nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calităţii în domeniul serviciilor sociale, cu modificările şi completările ulterioare;

            - H.G. nr. 797/2017 pentru aprobarea regulamentelor - cadru de organizare şi funcţionare ale serviciilor publice de asistenţă socială şi a structurii orientative de personal, cu modificările şi completările ulterioare;

            -  O.G. nr. 68/2003 privind serviciile sociale, cu modificările şi completările ulterioare;

-  H.G. nr. 539/2005 pentru aprobarea Nomenclatorului instituţiilor de asistenţă socială şi a structurii orientative de personal, a Regulamentului-cadru de organizare şi funcţionare a instituţiilor de asistenţă socială, precum şi a Normelor metodologice de aplicare a prevederilor Ordonanţei Guvernului nr. 68/2003 privind serviciile sociale, cu modificările şi completările ulterioare, cu precădere Anexa nr. 3 la aceasta;

- art. 33 alin. (2) din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare;

            Având în vedere Raportul de specialitate al Serviciului Resurse Umane și Administrarea Sistemului Informatic, înregistrat cu nr. 9.645/I/2/04.04.2019, prin care se propune şi se justifică mandatarea Direcției de Asistență Socială Sighișoara pentru organizarea și realizarea activităților de contractare de servicii sociale, îndeplinindu-se prevederile legale în acest sens;
       
    Având în vedere avizul favorabil al comisiei de comerț;
            În temeiul prevederilor art. 36 alin. (2) lit. ”a” și ”d”, alin. (6) lit. ”a”, pct. 2, art. 45 alin. (1), art. 65 și a art. 115 alin. (1) lit. ”b” din Legea nr. 215/2001, Legea administraţiei publice locale, republicată, cu completările şi modificările ulterioare,
                                                                  H O T Ă R Ă Ş T E:

Art. 1. Se mandatează Direcția de Asistență Socială Sighișoara pentru organizarea și realizarea activităților de contractare de servicii sociale.

Art. 2. Direcția de Asistență Socială Sighișoara va supune spre analiză și aprobare Consiliului Local Sighișoara, planul anual de acțiune privind serviciile sociale administrate și finanțate, conform prevederilor Ordinului Ministerului Muncii și Justiției Sociale nr. 1.086/20.02.2018.

Art. 3. Cu ducerea la îndeplinire a prevederilor prezentei hotărâri se încredinţează Direcția de Asistență Socială Sighișoara.

Art. 4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
               PREŞEDINTE DE ŞEDINŢĂ,

                          Marcu Gheorghe        

                                                                                         Contrasemnează/Avizat pentru legalitate

                                                                                                             SECRETAR,



                                                                                                               Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Direcția de Asistență Socială Sighișoara;

  2 ex. Serviciul Resurse Umane și Administrare Sistem Informatic;

  1 ex. Biroul Buget, Contabilitate, Salarizare – Direcția Economică.
10 ex.
B.A. 

